News Update: 2 วัน หลังข่าวนายกฯ ออก ดัชนี Topix หุ้นญี่ปุ่นสูงสุดรอบ 31 ปี หุ้นโทรคมนาคมมูลค่าพุ่ง 4 แสนล้านบาท - FINNOMENA
นักลงทุนเพิ่มเงินลงทุนมูลค่าเกือบ 12,000 ล้านดอลลาร์ (ประมาณเกือบ 4 แสนล้านบาท) ในบริษัทโทรคมนาคมญี่ปุ่น หลังนายกฯ ญี่ปุ่น โยชิฮิเดะ ซูงะ ผู้ให้ความสำคัญกับการลดค่าโทรศัพท์มือถือ เตรียมออกจากตำแหน่ง
6 ก.ย. 2564

นักลงทุนเพิ่มเงินลงทุนมูลค่าเกือบ 12,000 ล้านดอลลาร์ (ประมาณเกือบ 4 แสนล้านบาท) ในบริษัทโทรคมนาคมญี่ปุ่น หลังนายกฯ ญี่ปุ่น โยชิฮิเดะ ซูงะ ผู้ให้ความสำคัญกับการลดค่าโทรศัพท์มือถือ เตรียมออกจากตำแหน่ง
ราคาหุ้นของ Nippon Telegraph & Telephone Corp และ KDDI Corp ปรับตัวเพิ่มขึ้นต่อเนื่อง หลังจากหุ้นกลุมโทรคมนาคมดังกล่าว ถูกกดดันจากนโยบายของนายซูงะ ที่ต้องการลดค่าใช้จ่ายโทรศัพท์จำนวนมากของประเทศ โดยนักลงทุนคาดว่า ผู้จะมารับตำแหน่งคนถัดไปจะเปลี่ยนแปลงนโยบายนี้
หุ้น KDDI ปรับเพิ่มขึ้น 3.98% ในขณะที่หุ้น NTT ปรับเพิ่มขึ้น 3.54% วันนี้ (6 ก.ย.) โดย KDDI มีมูลค่าตลาดใหญ่เป็นอันดับที่ 4 ในขณะที่ NTT มีมูลค่าตลาดใหญ่เป็นอันดับที่ 9 ของญี่ปุ่น ทำให้ดัชนี Topix ปรับตัวเพิ่มขึ้น 1.31% สู่ระดับสูงสุดนับตั้งแต่ปี 1990
ที่ผ่านมา เหล่าผู้ให้บริการของญี่ปุ่นประกาศลดค่าบริการโทรศัพท์มือถือลง เพื่อให้สอดคล้องกับเป้าหมายค่าใช้จ่ายสู่ระดับสากลของนายซูงะ ส่งผลให้กำไรของบริษัทเหล่านี้ลดลงมหาศาล และอาจเป็นเหตุผลที่ทำให้ NTT ซื้อหุ้นของบริษัท Docomo มูลค่า 40,000 ล้านดอลลาร์ ในปีที่แล้ว
Hajime Sakai หัวหน้าผู้จัดการกองทุนจาก Mito Securities เตือนให้นักลงทุนระวังความเสี่ยงจากการลงทุนในธีมดังกล่าว เพราะยังไม่แน่ชัดว่าใครจะมารับตำแหน่งต่อจากนายซูงะ
สำนักข่าวรอยเตอร์ รายงานว่า โยชิฮิเดะ ซูงะ เตรียมสนับสนุน ทาโร โคโนะ อดีต รมว. กลาโหม และ รมว. ต่างประเทศญี่ปุ่น ที่ได้รับความนิยมจากคนรุ่นใหม่ขึ้นชิงตำแหน่งพรรคเสรีประชาธิปไตย (LDP) ต่อไป
อดีต รมว. ต่างประเทศญี่ปุ่น ฟูมิโอะ คิชิดะ ประกาศพร้อมลงชิงตำแหน่งหัวหน้าพรรค และหากได้รับตำแหน่งจะคงอัตรา VAT ไว้ที่ 10% และจะเพิ่มมาตรการกระตุ้นเศรษฐกิจมูลค่ามหาศาล
มีรายงานว่า อดีตนายกฯ ชินโซ อาเบะ เตรียมให้การสนับสนุน อดีต รมว. มหาดไทยญี่ปุ่น ซานาเอะ ทาคาอิชิ เข้าชิงตำแหน่งหัวหน้าพรรค ซึ่งหากทาคาอิชิ ได้รับชัยชนะ จะกลายเป็นนายกฯ หญิงคนแรกของญี่ปุ่น
อ้างอิง: https://www.bloomberg.com/news/articles/2021-09-06/suga-s-exit-adds-12-billion-to-value-of-japan-s-vilified-telcos?sref=e4t2werz
https://mgronline.com/around/detail/9640000087810
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ญี่ปุ่น
หุ้นญี่ปุ่น
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA